Predbežná informácia
k návrhu zákona, ktorým sa mení a dopĺňa zákon NR SR č. 216/1995 Z.z. o Komore geodetov a kartografov

1.		Podnet na vypracovanie a predloženie návrhu právneho predpisu a predpokla-daný dátum predloženia na rokovanie vlády:

Návrh zákona sa predkladá na základe Plánu legislatívnych úloh vlády Slovenskej republiky na rok 2007. Predpokladaný dátum predloženia návrhu zákona na rokovanie vlády Slovenskej republiky je máj 2007.

2.	Dôvody na prijatie navrhovaného právneho predpisu:

		Návrh zákona reaguje najmä na problémy z aplikačnej praxe. 

3.		Ciele prijatia návrhu právneho predpisu: 

Cieľom je spresniť právnu úpravu organizácie komory. K novelizácii zákona je potrebné pristúpiť v nadväznosti na novelizáciu zákona o geodézii a kartografii. Zároveň je potrebné spresniť niektoré ustanovenia zákona pre lepšie a praktickejšie fungovanie samosprávnej stavovskej komory.
Činnosť autorizovaného geodeta a kartografa je regulované povolanie, ktorého podmienkou vykonávania  je získanie aj osobitnej odbornej spôsobilosti.    V návrhu novely zákona je ustanovená súčinnosť Komory geodetov a kartografov so Strediskom na uznávanie dokladov o vzdelaní pri posudzovaní odbornej spôsobilosti občanov členských štátov Európskej únie, ktorí majú záujem podnikať v oblasti výkonu geodetických a kartografických činností v Slovenskej republike.

4.		Predpokladané finančné dôsledky na rozpočet verejnej správy, zamestnanosť, podnikateľské prostredie a životné prostredie:

Návrh zákona nebude mať dopad na štátny rozpočet alebo verejné financie, zamestnanosť, podnikateľské prostredie ani životné prostredie.

5.		Zoznam právnych predpisov, ktoré bude potrebné zmeniť po prijatí návrhu právneho predpisu:

	Prijatím návrhu zákona sa nepredpokladá zmena iných právnych predpisov.

6.		Zoznam vykonávacích právnych predpisov, ktoré bude potrebné prijať po schválení návrhu právneho predpisu:

Prijatím návrhu zákona sa nerozširuje rozsah splnomocňovacích ustanovení na vydanie vykonávacích predpisov.

7. 		Implementácia návrhu právneho predpisu:

Na implementáciu zákona sa nepredpokladá prijatie žiadnych zásadných opatrení nelegislatívnej povahy.